****

**ЧӐВАШ РЕСПУБЛИКИН**

**САККУНӖ**

**ЧӐВАШ РЕСПУБЛИКИН "нумай хваттерлӖ**

**ПУРӐНМАЛЛИ ҫуртри пӖрлехи пурлӐха тӖпрен юсаМА ПУХАКАН УКҫАНА ТӲЛЕС ЕНӖПЕ УйрӐм**

**категорири граждансенЕ СОЦИАЛЛӐ ПУЛӐШУ Парасси ҪИНЧЕН" САККУНӖН 3 СтатйинЕ**

**УЛШӐНУ КӖРТЕССИ ҪИНЧЕН**

*Чӑваш Республикин Патшалӑх Канашӗ*

*2019 ҫулхи авӑн уйӑхӗн 5-мӗшӗнче*

*йышӑннӑ*

**1 статья**

Чӑваш Республикин "Нумай хваттерлӗ пурӑнмалли ҫуртри пӗрлехи пурлӑха тӗпрен юсама пухакан укҫана тӳлес енӗпе уйрӑм категорири граждансене социаллӑ пулӑшу парасси ҫинчен" 2016 ҫулхи ака уйӑхӗн 8-мӗшӗнчи 14 №-лӗ саккунӗн (Чӑваш Республикин Саккунӗсен пуххи, 2016, 4 №; "Республика" хаҫат, 2018, юпа уйӑхӗн 24-мӗшӗ) 3 статйин пӗрремӗш абзацне ул-шӑну кӗртес, ӑна ҫакӑн пек ҫырса хурас:

"Нумай хваттерлӗ пурӑнмалли ҫуртри пӗрлехи пурлӑха тӗпрен юсама пухакан укҫана тӳленипе пулнӑ ҫак Саккунӑн 1 статйинче кӑтартнӑ граждан­сен тӑкакӗсене хӑйсем пурӑнакан вырӑнти пурӑнмалли пӗр лаптӑкшӑн сап­лаштараҫҫӗ. Нумай хваттерлӗ пурӑнмалли ҫуртри пӗрлехи пурлӑха тӗпрен юсама пухакан укҫана тӳленипе пулнӑ ҫак Саккунӑн 1 статйинче кӑтартнӑ граждансен тӑкакӗсене вӗсен пурӑнмалли ҫурт-йӗрпе коммуналлӑ пулӑшу ӗҫӗсемшӗн тӳлес енӗпе, ҫав шутра нумай хваттерлӗ пурӑнмалли ҫуртри пӗр­лехи пурлӑха тӗпрен юсама пухакан укҫана тӳлес енӗпе юлашки виҫӗ ҫултан иртмен тапхӑрта пухӑнса кайнӑ, саккунлӑ йӗркепе вӑя кӗнӗ суд акчӗпе ҫирӗп­летсе панӑ парса татман парӑмсем пур пулсан, саплаштармаҫҫӗ.".

**2 статья**

Ҫак Саккун 2021 ҫулхи кӑрлач уйӑхӗн 1-мӗшӗнчен пуҫласа вӑя кӗрет.

|  |  |
| --- | --- |
| Чӑваш РеспубликинПуҫлӑхӗ | М. Игнатьев |

Шупашкар хули